Nafarroako Parlamentuko Mahaiak, 2020ko irailaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkezturiko galdera, Iruñerriko hondakinen tratamenduari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 14an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Miguel Bujanda Cirauqui jaunak, Legebiltzarraren Erregelamenduan ezarritakoaren babesean, galdera aurkezten du, idatziz erantzun dakion.

Landa Garapeneko Departamentuak noiz aurreikusten du beteko dela Iruñerriko hondakinei buruzko zuzentarauan ezarritakoa?

Landa Garapeneko Departamentuak noiz aurreikusten du egon ahalko dela funtzionatzen Iruñerriko Mankomunitateak sustatutako instalazio berria? Hirigintza eta ingurumen izapidetzearen zer fasetan da proiektua? Nola finantzatuko da horren eraikuntza?

Departamentuak zer iritzi dio ingurumenaren ikuspuntutik hautatu den alternatiba teknikoari?

Iruñean, 2020ko irailaren 10ean

Foru parlamentaria: Miguel Bujanda Cirauqui